“Maar iemand wat vir sy eie mense, en veral sy huisgenote, nie sorg nie, het die geloof verloën en is slegter as ŉ ongelowige.” – 1 Timoteus 5:8
Die redes wat hy aanvoer sal vir die meeste Suid-Afrikaners maar wollerig klink, soos die goeie ding dat staatsmanskap besig is om na Europa terug te keer. Uit die Suid-Afrikaanse perspektief is Angela Merkel waarskynlik die enigste werklike Europese leier wat ‘n staatmanskap-profiel het, en sy is al lank Duitse kanselier.
Kan daar tien realistiese redes gelys word oor of Suid-Afrika kan slaag? Daar kan baie maklik ‘n lysie veel langer as net tien pluspunte gemaak word, maar die woordjie “maar” gaan telkens die pluspunt kwalifiseer.
Suid-Afrika het van die beste boere ter wêreld wat daarin slaag om suksesvol op grond te boer met ‘n veel laer gemiddelde reënval as die wêreldgemiddeld, maar plaasaanvalle, veediefstal, brandstigting en ‘n onsimpatieke regering maak die lewe vir boere moeilik.